Universis Christi fidelibus presentes litteras inspecturis. Robertus miseratione divina Cabilonensis episcopus salutem in eo qui est vera salus. Ne processu temporis possint in dubium revocari que in nostra presentia et auctoritate media statuuntur iustum est et consonum rationi quod redigi debeant in paginam scripturarum ut possit postmodum per ea ab humanis mentibus dubietas que libet amoveri. Cum itaque dilecti nobis in Christo monachi Quinciacenses ex una parte et N. [presbite]r de Lania ex altera inter se super quibusdam decimis appendentibus grangie de Logio auctoritate litterarum summi pontificis que nobis et archidiachono ecclesie nostre transmisse fuerant tanquam […]icibus delegatis diutius litigassent et se prefati monachi a prestatione decimarum super quibus a[…]to N. sacerdote impetebantur auctoritate privilegii sedis apostolice ostenderent esse immunes pre[…]xatus N. sedis apostolice privilegiis volens deferre, volens etiam facere de necessitate virtutem iuri […]in memoratis decimis ecclesie sibi commisse competere posse sperabat nomine eiusdem ecclesie pro qua agebat […] spontanea voluntate cessit et in nostra presentia resignavit. Volentes igitur resignationem tam […] et absolute in nostra presentia factam nostro testimonio roborari eamdem redigi fecimus in scriptis et nostri sigilli robore communiri. Facta est autem hec resignatio Cabilonensis coram nobis in domo nostra presentibus Haymone monacho tunc grangiario Quinciacensi, magistro Petro Pelerin, Petro presbitero. Actum anno Incarnationis Dominice millesimo ducentesimo secundo.